กลุ่มเสี่ยง จังหวัดยะลา ทยอยรับวัคซีน Pfizer เข็ม 2 สร้างภูมิคุ้มกันโควิด-19
บรรยากาศการฉีดวัคซีนป้องกันโควิด-19  ที่หน่วยบริการฉีดวัคซีน อำเภอเมืองยะลา วันนี้ (20 ก.ย.64) พ่อ แม่ ผู้ปกครอง นำบุตรหลาน อายุ 12-18 ปี  ที่เป็นกลุ่มเสี่ยง มีโรคเรื้อรัง รวมถึงลูกหลานนำผู้สูงอายุ 60 ปีขึ้นไปในบ้าน ที่มีความเสี่ยง เป็นโรคเรื้อรัง โรคประจำตัวและได้รับการฉีดวัคซีน Pfizer เข็ม 1 ไปแล้ว เดินทางมาฉีดวัคซีน Pfizer  เข็ม 2 เพื่อสร้างภูมิคุ้มกันตนเองอย่างต่อเนื่อง  ซึ่งในวันนี้ รพ.ยะลา  เตรียมวัคซีน Pfizer ให้กับกลุ่มดังกล่าวตามจำนวนกว่า 800 โดส  นอกจากนี้ ยังได้เปิด Walk In  ให้กับประชาชน ที่ยังไม่ได้รับการฉีดวัคซีนใดๆ เข้ามาฉีดวัคซีนซิโนแวค เข็มแรก อีกด้วย            ขณะที่ ล่าสุด ชาวยะลา  ได้รับการฉีดวัคซีนสะสม แล้ว 353,801 โดส จากประชาชนเป้าหมาย 70% จำนวน 354,804 คน  สะสมเข็ม 1  จำนวน 237,057 โดส คิดเป็นร้อยละ 66.81  สะสมเข็ม 2 จำนวน 111,527 โดส สะสมเข็ม 3 จำนวน  5,217 โดส            ฃนายสงกรานต์ ไหมชุม นายแพทย์สาธารณสุขจังหวัดยะลา เผยถึงสถานการณ์การฉีดวัคซีนจนถึงขณะนี้ วัคซีนเข็ม 1 เกือบแตะ 70% แล้ว แต่กลุ่มผู้สูงอายุ 60 ปีขึ้นไป รวมถึงหญิงตั้งครรภ์ ยังฉีดน้อย ตั้งไว้สิ้นเดือนได้เพียง 40%  ซึ่งกลุ่มนี้ จะมีความเสี่ยงเสียชีวิตจากอาการรุนแรง ตอนนี้เร่งรณรงค์ กลุ่มนี้ให้ไปรับวัคซีนสร้างภูมิคุ้มกัน  ลดความรุนแรงของโรค ลดการเสียชีวิต